**นักประชาสัมพันธ์ (1)**

**ทักษะสำคัญ ของนักประชาสัมพันธ์**

ถึงแม้ว่าทุกวันนี้ Social Media จะเข้ามามีบทบาทต่อการสื่อสารประชาสัมพันธ์อย่างมาก ทำให้เกิดการเปลี่ยนแปลงไปในหลาย ๆด้านของงานด้านประชาสัมพันธ์ แต่สิ่งที่ยังคงมีความจำเป็นต่อทำงานด้านสื่อสารประชาสัมพันธ์ นั้นก็คือทักษะหลัก ๆ ของนักประชาสัมพันธ์ที่ดี สิ่งสำคัญที่นำเสนอที่ได้รวบรวมสั้น ๆ นี้เพื่อให้นักประชาสัมพันธ์ และผู้ที่สนใจนำไปใช้เพื่อนำไปฝึกฝนตนเอง

**การเขียน**

นักประชาสัมพันธ์ หรือผู้ที่ต้องการที่จะเป็นนักประชาสัมพันธ์มืออาชีพ จะต้องฝึกฝนทักษะในการเขียนอย่างสม่ำเสมอ เพราะทุกวันนี้การประชาสัมพันธ์มีมากมายหลายช่องทางที่จะส่งสารไปยังผู้รับสาร ซึ่งในแต่ละช่องทางนั้นต้องอาศัยการเขียนที่ดีเพื่อการสื่อสารที่มีประสิทธิภาพ บรรลุตามเป้าหมายที่กำหนดและวางแผนไว้

**ความคิดสร้างสรรค์**

ในความสลับซับซ้อนของช่องทางการสื่อสาร รวมทั้งปริมาณของสารที่สื่อถึงผู้บริโภคในยุคสมัยนี้มีมากมายกว่าที่ผ่านมาเป็นทวีคูณ งานประชาสัมพันธ์ที่โดดเด่นส่วนใหญ่มักเกิดจากความคิดสร้างสรรค์ นักประชาสัมพันธ์ที่ดีจึงต้องฝึกฝน ในการใช้ความคิดที่สร้างสรรค์ แปลกใหม่ แต่ให้อยู่ในความเหมาะสม รู้จักปรับเปลี่ยนวิธีการทำงานให้เข้ากับสถานการณ์เพื่อให้สอดคล้องกับสถานการณ์ที่เป็นอยู่ในขณะนั้นเพื่อประโยชน์สูงสุด

**ทำความคุ้นเคยกับเครื่องมือที่ใช้ในงานประชาสัมพันธ์**

ถึงแม้ในตอนนี้จะเป็นยุคของ อินเทอร์เน็ต และ Social Network แต่นักประชาสัมพันธ์ต้องไม่ลืมในการสร้าง ความคุ้นเคยกับช่องทางการประชาสัมพันธ์หลัก ๆ อื่น ๆ ที่เคยมีมาก่อนหน้านี้ด้วย นักประชาสัมพันธ์ควรรู้จักที่จะเลือกใช้ เครื่องมือในการสื่อความ หรือเผยแพร่ข่าวสาร ให้ได้อย่างเหมาะสมกับสถานการณ์ และกลุ่มเป้าหมาย

**คุณธรรม และจริยธรรม**

นักประชาสัมพันธ์ต้องมีความเที่ยงตรง ไม่แต่งเติมข้อมูลข่าวสาร ใส่สี ใส่ไข่ ควรนำเสนออย่างเป็นกลาง

สิ่งเล็ก ๆ น้อย ๆ เหล่านี้เป็นพื้นฐานที่ นักประชาสัมพันธ์ควรฝึกฝนให้เกิดความคุ้นเคย และเมื่อเกิดความชำนาญ ผลงานจะเป็นเครื่องชี้วัดว่าเราเป็นนักประชาสัมพันธ์ที่ดีเพียงไร

แหล่งข้อมูล : http://www.drphot.com/talk/archives/299